ئاپتونوم رايونىمىز يەنە نامراتلارنى ماھارەت ئارقىلىق يۆلەش سالمىقىنى زورايتىپ، ئارخىپ تۇرغۇزۇلۇپ كارتا بېجىرىلگەن نامرات ئائىلىلەردىكى ئەمگەكچىلەر، تۆۋەن كاپالەت ئائىلىلىرىدىكى ئەمگەكچىلەر، قۇتقۇزۇلىدىغان، ياردەم بېرىلىدىغان، بېقىلىدىغان ئالاھىدە قىيىنچىلىقى بارلار ۋە مېيىپلەر قاتارلىق ئىشقا ئورۇنلىشىشى قىيىن بولغان يېڭى ئەۋلاد دېھقان ئىشلەمچىلەرگە قارىتا، نامراتلارنى يۆلەش تۈرى بىلەن ئادەم ئىشلىتىش ئېھتىياجىنى بىرلەشتۈرۈپ، تەربىيەلىنىش ئارزۇسى بارلارنى ئالدى بىلەن دەل جايىدا ماھارەت بويىچە تەربىيەلەش مۇلازىمىتى بىلەن تەمىنلەپ، تېخنىك ئىشچىلار مەكتىپىدە ئوقۇش ئارزۇسى بارلارنى ئالدى بىلەن تېخنىك ئىشچىلار مائارىپى بىلەن تەمىنلەپ، ئۇلارنىڭ ماھارەت ئارقىلىق ئىشقا ئورۇنلىشىپ نامراتلىقتىن قۇتۇلۇشنى ئىشقا ئاشۇرۇشىغا ياردەم بېرىدۇ.